**Ústav slovenskej literatúry SAV, v. v. i.**

**Interná smernica č. 4/2025**

**Podmienky čerpania dovolenky**

Na základezákona č. 311/2001 Z. z. Zákonník práce (ďalej len Zákonník práce), konkrétne na základe ustanovenia o dovolenke (§ 100 až § 117), sa určujú nasledujúce podmienky čerpania dovolenky pracovníkov Ústavu slovenskej literatúry SAV, v. v. i.:

1. Základná výmera dovolenky je:

a) pre vedeckých pracovníkov 45 dní;

b) pre nevedeckých pracovníkov 30, resp. 35 dní podľa Zákonníka práce.

Navýšenie počtu dní dovolenky nevedeckých pracovníkov upravuje Dohoda o vytvorení priaznivejších pracovných podmienok zamestnancov z 30. 5. 2025 alebo kolektívna zmluva vyššieho stupňa.

2. Pravidlá čerpania dovolenky:

a) z prevádzkových dôvodov sa preferuje priebežné čerpanie dovolenky;

b) maximálny počet dovolenkových dní, ktorý si môže zamestnanec preniesť do nového kalendárneho roka, je 10;

c) dovolenkové dni prenesené z predchádzajúceho kalendárneho roka musia byť vyčerpané najneskôr do 30. 6. v danom kalendárnom roku;

d) do 31. 8. daného kalendárneho roka sú vedeckí pracovníci povinní vyčerpať si minimálne 20 dní dovolenky;

e) všetci zamestnanci sú povinní čerpať si dovolenku v pracovných dňoch počas obdobia

23. 12. – 31. 12.

3. Podávanie žiadostí o dovolenku

Zamestnanec je povinný požiadať o dovolenku bez zbytočného odkladu a vo včasnom predstihu, spravidla najmenej 7 dní pred plánovaným nástupom. V opačnom prípade si zamestnávateľ vyhradzuje právo čerpanie dovolenky nepovoliť, ak povolenie neumožňujú prevádzkové podmienky alebo organizačné potreby.

4. Tento predpis nadobúda platnosť po schválení správnou radou organizácie a účinnosť deň po jeho zverejnení na webovom sídle organizácie.

V Bratislave 03. 09. 2025

Mgr. Ivana Taranenková, PhD.

riaditeľka Ústavu slovenskej literatúry SAV, v. v. i.